Colenis

Colenis er en slekt av mycelbiller som særlig finnes knyttet til sopp.

Utseende 
Ganske små (1,3-2 millimeter), bredt ovale, rødbrune mycelbiller. Antennene er 11-leddete, de tre ytterste leddene danner en klubbe. Det åttende leddet er ganske lite, det sjuende litt forstørret. Hodet er kort og bredt, rundet. Pronotum er bredt rundet, det er en liten innskjæring mellom pronotum og de rundede dekkvingene, som har tverrstripet mikroskulptur og mangler punktstriper. Beina er middels lange, føttene fem-leddete på forbeina, fire-leddete på mellom- og bakbeina, det ytterste leddet omtrent så langt som de tre innerste til sammen.

Levevis 
Artene i underfamilien mycelbiller (Leiodinae) lever av og på sopp. Denne slekten finnes gjerne mellom soppangrepet løvstrø.

Utbredelse 
Slekten er utbredt i Europa, Øst-Asia og i Nord- og Mellom-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien mycelbiller, Leiodidae Fleming, 1821
 Underfamilien mycelbiller (Leiodinae)
 Stammen Pseudoliodini
 Slekten Colenis Erichson, 1842
 Colenis bifida Peck, 1998
 Colenis bonnairei Jacquelin du Val, 1859
 Colenis crassicornis A.Matthews, 1887
 Colenis estriata Champion, 1923
 Colenis immunda (Sturm, 1807) - finnes i Norge
 Colenis impunctata J.L.LeConte, 1853
 Colenis lunaris Hoshina, 1999
 Colenis ora Peck, 1998
 Colenis phalacroides Champion, 1913
 Colenis punctulata A.Matthews, 1887
 Colenis saikaidoensis Hoshina, 1999
 Colenis stephani Peck, 1998
 Colenis ussuriensis Roubal, 1937

Referanser

Kilder 
 Leiodidae i Tree of life

 Silfverberg, H. 1992. Enumeratio Coleopterorum Fennoscandiae, Daniae et Baltiae (liste over Nordens biller). Helsinki.

Eksterne lenker 
 Colenis på GBIF 
 

Biller
Biller formelt beskrevet i 1842
Dyr formelt beskrevet av Wilhelm Ferdinand Erichson
Mycelbiller